Φρειδερίκος Χριστιανός, πρίγκιπας του Σάουμπουργκ-Λίππε

Να μη συγχέεται με τον 6ο πρόγονό του Φρειδερίκο Χριστιανό κόμη του Σάουμπουργκ-Λίππε.

Ο Φρειδερίκος Χριστιανός, γερμ.: Friedrich Christian fürst zu Schaumburg-Lippe (5 Ιουνίου 1906 – 20 Σεπτεμβρίου 1983) από τον Οίκο του Λίππε ήταν Γερμανός πρίγκιπας, ο νεότερος γιος του Γεωργίου πρίγκιπα του Σάουμπουργκ-Λίππε και της συζύγου του, Μαρίας Άννας πριγκίπισσας της Σαξονίας-Αλτεμβούργου.

Δυσαρεστημένος και απογοητευμένος από το κράτος της Γερμανίας μετά τον Α΄ Παγκόσμιο Πόλεμο, ο Φρειδερίκος Χριστινός στράφηκε στο Ναζιστικό Κόμμα ως λύση για τα δεινά της χώρας. Ως ένθερμος υποστηρικτής του Κόμματος, εργάστηκε σθεναρά για να κερδίσει ευγενή και βασιλική υποστήριξη, γι' αυτό και τελικά έγινε ανώτερος μυστικός σύμβουλος και βοηθός του Υπουργού Προπαγάνδας Γιόζεφ Γκαίμπελς. Το 1939 ο Φρειδερίκος Χριστιανός κλήθηκε να γίνει βασιλιάς της Ισλανδίας από Ισλανδούς που συμπαθούσαν το ναζιστικό κόμμα, αλλά αρνήθηκε, λόγω της αντίθεσης τού υπουργού Εξωτερικών Γιόαχιμ φον Ρίμπεντροπ.

Μετά τον Β΄ Παγκόσμιο Πόλεμο, ο πρίγκιπας αφιέρωσε τα γραπτά του στην υπεράσπιση του αρχείου του Γ΄ Ράιχ, παράγοντας έργα όπως «Ήταν ο Χίτλερ πραγματικά δικτάτορας; (προσωπική αφήγηση του Γερμανού ηγέτη) και «Als die goldne Abendsonne. Aus meinen Tagebüchern der Jahre 1933–1937 (Σαν τον χρυσό βραδυνό ήλιο: από τα ημερολόγιά μου στο πέρασμα των ετών 1933-1937).

 Καταγωγή και πρώιμη ζωή 
αριστερά|μικρογραφία| Ο πρίγκιπας Φρειδερίκος Χριστιανός 4 ετών. Πορτρέτο του Καρλ Φόλκερς, 1910.
Ο Φρειδερίκος Χριστιανός ήταν ο 8ος και νεότερος γιος του Γεωργίου, του κυβερνώντος πρίγκιπα του Σάουμπουργκ-Λίππε, και τής συζύγου του, Μαρίας Άννας πριγκίπισσας της Σαξονίας-Αλτεμβούργου. Κατά τη Γερμανική Επανάσταση του 1918–19, ο αδελφός του Αδόλφος Β' ήταν ο "τελευταίος Γερμανός πρίγκιπας που αναγκάστηκε να παραιτηθεί... Όσον αφορά την περιουσία του, ο πρίγκιπας [Αδόλφος Β'] και το μικρό κράτος τη μοίρασαν μισό και μισό. Αρκετά χρήματα λοιπόν έμειναν για να πετάξει γεμάτες χούφτες με αυτά από το παράθυρο».  Ως συνέπεια αυτού του συμβιβασμού και του γεγονότος ότι ο πλούτος της οικογένειας προερχόταν ιστορικά από γη και επενδύσεις στην Ανατολική Ευρώπη, οι Σάουμπουργκ-Λίππε ήταν αναμφισβήτητα σε καλύτερη κατάσταση από πολλές άλλες βασιλικές οικογένειες: τους επετράπη ακόμη και να διατηρήσουν την κατοικία τους στο Σλος Μπύκεμπουργκ. 

 Σύνδεση με τον ναζισμό 

 Φόντο 
Στα μέσα της δεκαετίας του 1920 ο Φρειδερίκος Χριστιανός ήταν σθεναρά πεπεισμένος, ότι εκείνοι που εξακολουθούσαν να εκτιμούν τις παλαιές αξίες των ευγενών, έπρεπε να σπάσουν τα αρχαία εμπόδια που τους χώριζαν από τους απλούς ανθρώπους, να προσεγγίσουν τις μάζες και να συμπαραταχθούν με τους Ναζί και το μήνυμά τους. .  Ο πρίγκιπας «άρεσε να σκέφτεται τη δική του τάξη ως μια «πρωτοπορία» του εθνικοσοσιαλισμού» και τους «εθνικοσοσιαλιστές ως πραγματικούς κληρονόμους της παλαιάς αριστοκρατίας». Gossman, p. 69.

 Επίσημο μέλος 
Αν και ήταν από μια από τις πλουσιότερες οικογένειες ευγενών της Γερμανίας και διέμενε σε μια βίλα κοντά στη Βόννη με αρκετούς υπηρέτες, ο Φρειδερίκος Χριστιανός συνδέθηκε με την αριστερή πτέρυγα του ναζιστικού κόμματος, τονίζοντας τα σοσιαλιστικά στοιχεία στις ομιλίες και τα γραπτά του. 

 Υποψήφιος βασιλιάς της Ισλανδίας 
Τρεις υποστηρικτές των Ισλανδών Ναζί επισκέφτηκαν τον Φρειδερίκο Χριστιανό το 1939 και του ζήτησαν να γίνει βασιλιάς της Ισλανδίας, όταν η Γερμανία ανέλαβε τον έλεγχο της χώρας τους, όπως ήλπιζαν ότι θα συνέβαινε προκειμένου να κερδίσουν την ανεξαρτησία της Ισλανδίας από τη Δανία.  Ο Φρειδερίκος Χριστιανός το αντιμετώπισε αυτό ως μια ρεαλιστική προοπτική, και το έφερε υπόψη του Γιόζεφ Γκαίμπελς. Στην αυτοβιογραφία του το 1952, Zwischen Krone und Kerker (Μεταξύ στέμματος και φυλακής), ο πρίγκιπας υπενθύμισε ότι ο Γκέμπελς είχε αντιδράσει θετικά στην ιδέα, αλλά ο υπουργός Εξωτερικών Γιόαχιμ φον Ρίμπεντροπ δεν το έκανε.  

Στα απομνημονεύματά του, ο Φρειδερίκος Χριστιανός δεν κατονόμασε τους τρεις Ισλανδούς, αν και τους αναγνώρισε ως έναν διευθυντή ορχήστρας, έναν διάσημο συγγραφέα και έναν συντηρητικό πολιτικό. Γενικά πιστεύεται ότι ο μαέστρος ήταν ο Jón Leifs, ο οποίος ζούσε στη Γερμανία εκείνη την εποχή, και είχε υποστηρίξει δημόσια ότι η Ισλανδία θα γίνει ανεξάρτητη μοναρχία με δικό της βασιλιά. 

 Μετέπειτα χρόνια 
Το 1947, τέσσερις Γερμανοί πρίγκιπες (Φρειδερίκος Χριστιανός, Αύγουστος Γουλιέλμος πρίγκιπας της Πρωσίας, Φίλιππος πρίγκιπας της Έσσης και ο Eρνέστος διάδοχος του Λίππε) συνελήφθησαν για τη δίκη εγκλημάτων πολέμου στη Νυρεμβέργη για να εμφανιστούν ως μάρτυρες σε ένα μέρος από 16 δίκες υψηλόβαθμων εγκληματιών Ναζί.  Ο Φρειδερίκος Χριστιανός, θεωρούμενος ως «μέλος του παλαιού κόμματος» που έκανε προπαγανδιστικές εκδρομές σε πολλές ξένες χώρες για λογαριασμό του Γκέμπελς, ήταν ο τελευταίος από τους τέσσερις που κατέθεσε.  Viewed as an "old-line party member" who made propaganda excursions to many foreign countries on Goebbels' behalf, Friedrich Christian was the last of the four to testify.

 Προσωπική ζωή 
Νυμφεύτηκε πρώτα στις 25 Σεπτεμβρίου 1927 στο Ζέελασγκεν την Αλεξάνδρα Χέντβιχ Ιωάννα Μπέρτα Μαρία κόμισσα του Κάστελ-Ρύντενχαουζεν, κόρη του Βόλγφκανγκ κόμη του Κάστελ-Ρύντενχαουζεν και της συζύγου του, Χέντβιχ βαρόνης του Φάμπερ. Είχαν τρία παιδιά:
 Μαρία Ελισάβετ Ερμίνα Χέντβιχ Μπατίλντις (19 Δεκεμβρίου 1928 - 4 Δεκεμβρίου 1945), απεβ. 17 ετών.
 Αλβέρτος Βόλφγκανγκ Φρειδερίκος Βόλραντ Ρούπερτ (γενν. 5 Αυγούστου 1934), νυμφεύτηκε πρώτα την Αικατερίνη Βίτενακ-Χούρτ στις 7 Ιανουαρίου 1961 και διαζεύχθηκαν το 1962. Νυμφεύτηκε (για 2η φορά) τη Χάιντεμαρίε Γκούντερ στις 8 Μαΐου 1964 και χώρισαν το 1974. Έχουν δύο παιδιά. Νυμφεύτηκε (για 3η φορά) τη Γκέρτρουντε Γρήντχουμπερ στις 16 Ιουλίου 1983.
 Στέφαν Βίλχελμ Ερνστ (γενν. 10 Σεπτεμβρίου 1965), νυμφεύτηκε πρώτα την Aντρέα Ράιχ στις 24 Σεπτεμβρίου 1988 και χώρισαν το 1991. Έχουν έναν γιο. Νυμφεύτηκε ξανά τη Mιχαέλα Λάζις στις 31 Αυγούστου 2002. Έχουν έναν γιο:
 Ραφαήλ Ηλίας (γενν. 5 Απριλίου 1989).
 Νίκλας Γκέοργκ (γενν. 20 Αυγούστου 2001).
 Αλεξάνδρα Μαρία Χριστίνα (γενν. 15 Ιανουαρίου 1967), παντρεύτηκε τον Στάφαν Μάλον στις 16 Σεπτεμβρίου 2005. Έχουν μια κόρη:
 Γιοζεφίν Μάλον (γενν. 2007).
 Χριστίνα Μαρία Λουίζα Αυγούστα Φρειδερίκη (16 Οκτωβρίου 1936 - 3 Δεκεμβρίου 2021), παντρεύτηκε τον Άλμπρεχτ βαρόνο του Ζύσκιντ-Σβέντι στις 21 Σεπτεμβρίου 1958. Έχουν δύο παιδιά:
 Γαβριέλα (γενν. 3 Νοεμβρίου 1959), παντρεύτηκε τον Τσόραν Άντιγις το 1986.
 Κονσταντίν (γενν. 5 Σεπτεμβρίου 1962), νυμφεύτηκε τη Ντανιέλα Χάαγκ το 1996. Έχουν δύο παιδιά:
 Αντρίαεν.
 Φένγια.

Στις 15 Οκτωβρίου 1962 ο Φρειδερίκος Χριστιανός νυμφεύτηκε (για 2η φορά) με την πριγκίπισσα Mαρία Λουίζα του Σ.Χ.Σόντερμπουργκ-Γκλύξμπουργκ, μεγαλύτερο παιδί του Άλμπρεχτ πρίγκιπα του Σ.Χ.Σόντερμπουργκ-Γκλύξμπουργκ και της συζύγου του, Όρτρουντ κόμισσας του Ύζενμπουργκ-Μπύντιγκεν-Μέερχολτς. Ήταν ο δεύτερος γάμος και για τους δύο. Δεν απέκτησαν παιδιά, και η πριγκίπισσα απεβίωσε στις 29 Δεκεμβρίου 1969.

Στις 6 Μαρτίου 1971 νυμφεύτηκε (για 3η φορά) την Ελένε Μάγιρ. Ήταν κόρη του Γκέοργκ Μαξιμίλιαν Μάγιρ υπολοχαγού και της συζύγου του, Βαρβάρας Αντωνίας Μπαρτ βαρόνης του Μπάρτοφ, πρώην συζύγου του Λουδοβίκου Γουλιέλμου δούκα στη Βαυαρία.

 Κατάλογος έργων 
 «Der Adel ist tot - es lebe der Adel» στο Woe war der Adel; ( Βερολίνο, 1934). 
 Deutsche Sozialisten am Werk. Ein sozialistisches Bekenntnis deutscher Männer (Βερολίνο, 1935)
 Gegen eine Welt von Vorurteilen (Reihe: Hirts deutsche Sammlung, 1937)
 Fahnen gegen Fetzen (Βερολίνο, 1938)
 Zwischen Krone und Kerker (Βισμπάντεν, 1952)
 Souveräne Menschen. Kleine Lebensregeln, grossgeschrieben ( Druffel, Leonie am Starnberger Βλ. 1955, 1962)
 «Dr. G.". Ein Porträt des Propagandaministers (Wiesbaden, 1964); (Lizenz für Arndt Kiel 1990)
 Verdammte Pflicht und Schuldigkeit: Weg und Erlebnis 1914-1933 ( Leoni am Starnberger Βλ ., 1966). Gossman, p. 158.
 Damals fing das Neue an. Erlebnisse und Gedanken eines Gefangenen 1945–1948 (Pfeiffer, Αννόβερο, 1969)
 Sonne im Nebel. Aus eigenen Erlebnissen geschildert, als Beweis gegen den Zufall und für die Ordnung allen Seins {HF Kathagen, Witten 1970}
 "Als die goldne Abendsonne..." Aus meinen Tagebüchern der Jahre 1933–1937 ( Β;ίζμπαντεν, 1971).  Αυτά είναι τα δημοσιευμένα ημερολόγιά του.
 Ich stehe und falle mit meinem deutschen Volke. Das ist mein Sozialismus! , (1985)
 Ήταν πράγματι ο Χίτλερ δικτάτορας; (στα αγγλικά και γερμανικά), μετάφραση Victor Diodon (Nordwind, 1994).  Ως κάποιος που γνώριζε προσωπικά τον Χίτλερ, το έργο του πρίγκιπα παράγει μια διαφορετική οπτική για τον Γερμανό ηγέτη.

 Παραπομπές 

 Εξωτερικοί σύνδεσμοι 

 Μια πρώιμη φωτογραφία του Friedrich Christian και της αδελφής του Elisabeth
 Έκκληση από Γερμανό Πρίγκιπα , 1975 Archived   Ένα από τα έργα του πρίγκιπα, που δημοσιεύτηκε από την ομάδα άρνησης του Ολοκαυτώματος, το Ινστιτούτο της Αδελαΐδας.

Κατηγορία:Γερμανοί Ναζιστές πολιτικοί
Κατηγορία:Πρίγκιπες της Γερμανίας
Κατηγορία:Οίκος του Λίππε